laion/Wikipedia-Exotic huggingface dataset:
דושקו איבאנוביץ'

דושקו איבאנוביץ' (בסרבית: Душко Ивановић; נולד ב-1 בספטמבר 1957) הוא כדורסלן עבר ומאמן כדורסל מונטנגרי. התחיל את הקריירה בקבוצה המקומית בעיר הולדתו, ביילו פולייה. שיחק בבודוצ'נוסט, יוגופלסטיקה ספליט, ז'ירונה, לימוז' ופריבור אולימפיק משווייץ. בתקופתו ביוגופלסטיקה זכה פעמיים ברצף באליפות אירופה לקבוצות בשנים 1989 ו-1990. את הקריירה כמאמן התחיל בפרייבור, בעונת 1993–1994 שהוא משמש הן כעוזר מאמן והן כשחקן. בעונת 1994–1995 שימש כעוזר מאמן בז'ירונה ועונה לאחר מכן (1995–1996) חזר לתפקידו כשחקן וכמאמן בפרייבור. ב-1996 מונה להיות מאמן ראשי בקבוצה. ב-1997 מונה למאמנה של נבחרת שווייץ (לקדנציה שנמשכה עד שנת 2000). ב-1999 מונה למאמנה של לימוז' עימה זכה בגביע קוראץ' (2000). בשנת 2000 החל לשמש כמאמן בקבוצת קאחה לבורל ויטוריה (שנקראה אז טאו ויטוריה) ובתקופתו שם הצליח להצעידה אל קדמת הבמה של הכדורסל הספרדי והאירופי כשהוביל אותה פעמיים אל גמר היורוליג (2001 ו-2005) וזכה עימה באליפות ספרד. עקב ההצלחה, בקיץ 2005 הצטרף כמאמן לקבוצת הפאר הספרדית ברצלונה ובעונתו הראשונה הצעיד את הקבוצה לפיינל פור של היורוליג. במהלך עונתו השנייה במועדון פוטר איבאנוביץ' מתפקידו לאחר סדרה של הפסדים. בקיץ 2008, חזר לקדנציה שנייה בשורותיה של הקבוצה הבסקית ובהמשך הצעידה לזכייה בגביע הספרדי (2009) ובאליפות (2010) מפתיעה, לאחר ניצחון מוחץ 3:0 בסדרת הגמר על ברצלונה שהייתה אלופת אירופה באותה העונה ונחשבה לפייבוריטית ברורה טרם הסדרה. ב-18 בנובמבר 2012, לאחר סדרת כישלונות ביורוליג ובליגה פוטר איבאנוביץ' מתפקידו וסיים 10 שנות אימון, לסירוגין, בקבוצה הבסקית. ב-10 ביוני 2014 חתם איבאנוביץ' לשנתיים בפנאתינאיקוס היוונית. ב-15 במרץ 2016 חתם לשנה וחצי בחימקי מוסקבה. ב-20 באוגוסט 2018 מונה למאמן בשיקטש הטורקית. ב-2023 מונה בפעם הרביעית למאמן סאסקי בסקוניה. איבאנוביץ' נחשב למאמן קשוח, בעל שיטות אימון קשות ומתישות פיזית. ליאור אליהו, ששיחק תחת איבאנוביץ' בקאחה לבורל, סיפר לתקשורת הישראלית על משטר אימונים קשוח ותובעני, הדורש מהשחקנים הגבוהים כושר פיזי דומה לזה של הגארדים בקבוצה. יוגופלסטיקה ספליט (1989–1990): אליפות אירופה לקבוצות (1989, 1990) אליפות יוגוסלביה (1989, 1990) גביע יוגוסלביה (1990) פרייבורג אולימפיק (1995–1999): אליפות שווייץ (1997,1998,1999 גביע שווייץ (1998) לימוז' (1999–2000): גביע קוראץ' (2000) אליפות צרפת (2000) גביע צרפת (2000) ברצלונה (2005–2008): גביע ספרד (2007) קאחה לבורל ויטוריה (2000–2005, 2008–2022): אליפות ספרד (2002, 2010) גביע ספרד (2002, 2004, 2009) פנאתינאיקוס הגביע היווני (2015) פרופיל, באתר היורוליג פרופיל, באתר ליגת העל הספרדית בכדורסל (בספרדית) יהונתן אליהו‏, תמשיכו לדבר, אני מנצח: על האגדה ושמה דושקו איבנוביץ', באתר וואלה, 18 במרץ 2011 ערן סלע, חיל התותחנים-דושקו אביאנוביץ', באתר כדורסלע רגע לפני מלאגה, איבנוביץ' פוטר מברצלונה, באתר וואלה, 14 בפברואר 2008 בפעם הרביעית: איבנוביץ' יאמן את באסקוניה, באתר ערוץ הספורט, 30 באוקטובר 2023
MultiMediaCard

MultiMedia Card (בראשי תיבות: MMC) הוא כרטיס של זיכרון הבזק (flash memory). פורמט אולטרה פלאש פותח על ידי טושיבה. ישנם זיכרונות במהירויות שונות מ-4X עד-120X (המספר מצביע על מספר הפעמים בשנייה שניתן לכתוב או לקרוא נתונים בנפח 150 ק"ב). הזיכרונות מורכבים ממיליוני תאים זעירים עם מטענים חשמליים. בכל תא כזה ניתן לאחסן סיבית אחת של מידע. הגודל הפיזי שלו קטן ודק כעוביו של כרטיס אשראי. את ה-SmartMedia cards מסוגים שונים- בהם Secure Digital, xD וקומפקט-פלאש, ניתן לחבר למחשב עם מתאמי USB וכן להתקין במצלמות דיגיטליות או לנגני MP3. מדיה וקבצים בנושא MultiMediaCard בוויקישיתוף ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
יחסי אלג'יריה–ישראל

יחסי אלג'יריה-ישראל הם היחסים שבין אלג'יריה וישראל. בין שתי המדינות אין יחסים דיפלומטיים רשמיים והיחסים בין שתי המדינות מתוחים על רקע הסכסוך הישראלי-ערבי, ועל רקע היות אלג'יריה תומכת עיקרית בעמדה הפלסטינית. אלג'יריה מעולם לא הכירה בישראל ובשנת 1967 במהלך מלחמת ששת הימים שלחה כוח סמלי להילחם לצד מצרים. ביולי 1968 חטפו טרוריסטים מטוס אל על שהמריא מרומא והנחיתו אותו באלג'יריה. במשך שבועות ארוכים ניהלה ישראל משא ומתן מול אלג'יריה במטרה להביא לשחרורם של הנוסעים, ולאחר כ-40 יום ותחת לחץ כבד של מדינות העולם שוחררו הנוסעים לישראל. באוגוסט 1970 הגיע לישראל מפקד המשטרה החשאית באלג'יריה בלוויית אזרח אלג'ירי נוסף. השנים עוכבו במעצר מנהלי מייד עם כניסתם לישראל. במלחמת יום הכיפורים שלחה אלג'יריה חיל משלוח גדול שהועמד לרשות צבא מצרים במלחמתו נגד ישראל. חיל המשלוח כלל שלוש טייסות יירוט ותקיפה, ארטילריה וכוחות קרקעיים. בנוסף סייעה למצרים כלכלית באמצעות העברת מטבע חוץ למימון המלחמה נגד ישראל ורכש צבאי. בניגוד להתקרבות שהפגינו מדינות צפון אפריקה כלפי ישראל בשנות ה-90 בעקבות תהליך אוסלו, נשארה אלג'יריה קרה ביחסה לישראל וסירבה להכיר בה או להידבר עמה. בעת הלווייתו של מלך מרוקו חסן השני ביולי 1999 נפגשו ראש הממשלה דאז אהוד ברק ונשיא אלג'יריה בפעם הראשונה ונידונה האפשרות לחימום היחסים, אך זמן קצר לאחר מכן עם פרוץ האינתיפאדה השנייה הפסיקה אלג'יריה את השיחות. ב-1999 התקיימו קשרים לא רשמיים בין אלג'יריה לישראל, בין השאר לשם קבלת סיוע בהקמת יחידה לאבטחת אישים. במהלך אולימפיאדת טוקיו 2020 החליט הג'ודוקא האלג'ראי, פתחי נורין, לפרוש מהסיבוב הראשון של טורניר הג'ודו על מנת להימנע מלהתמודד מול הג'ודוקא הישראלי, טוהר בוטבול, בסיבוב השני, ובעקבות כך הוחלט להשעותו מהאולימפיאדה ומהכפר האולימפי. בעקבות מקרה זה הוחלט להשעות את פתחי נורין למשך 10 שנים מהמשחקים. בתגובה לעונש צוטט פתחי נורין באומרו: "אני בהלם. לא ציפיתי שהעונש יהיה כל כך כבד". ישראל, יחסי-חוץ, אלג'יריה, דף שער בספרייה הלאומית דין שמואל אלמס, ‏המדינה שהפכה לאחת התומכות הגדולות של הטרור הפלסטיני, באתר גלובס, 29 בדצמבר 2023 ישראל 50 בעמוד על שנת 1970 ישראל תדריך יחידה צבאית באלג'יריה, באתר nana10‏, 15 במרץ 2000 ‏"המינימום שאני יכול לעשות למען הפלסטינים": נורין זוכה לשבחים, באתר ספורט1, 26 ביולי 2021 עונש כבד: פתחי נורין הורחק ל-10 שנים, באתר ערוץ הספורט, 7 בספטמבר 2021 הג'ודוקא שסירב להתחרות מול בוטבול הושעה ל-10 שנים: "אני בהלם", באתר וואלה, 7 בספטמבר 2021
שריף עבדור-רחים

ג'וליוס שריף עבדור-רחים (באנגלית: Julius Shareef Abdur-Rahim; נולד ב-11 בדצמבר 1976) הוא כדורסלן עבר אמריקאי, אשר שיחק בליגת ה-NBA בין השנים 1996–2008. עבדור-רחים שיחק בקבוצת הכדורסל של "תיכון וילר", והוביל אותה לזכייה באליפות ליגת התיכונים של ג'ורג'יה בשנת 1994. לאחר מכן שיחק שנה אחת באוניברסיטת קליפורניה בברקלי. בדראפט ה-NBA‏ 1996 נבחר במקום השלישי על ידי ונקובר גריזליס. בכל 5 עונותיו עם הגריזליס היה הקלעי המוביל של קבוצתו, עם ממוצע כולל של 20.8 נקודות למשחק. ביוני 2001 הועבר עם ג'מאל טינסלי בטרייד לאטלנטה הוקס, תמורת פאו גאסול, ברווין נייט ולורנזן רייט. בעונת 2001/2002 נבחר להשתתף במשחק האולסטאר של ה-NBA, כשחקן "נבחרת המזרח". בפברואר 2004 הועבר עם ת'יאו ראטליף ודן דיקאו בטרייד לפורטלנד טרייל בלייזרס, תמורת וסלי פרסון וראשיד וולאס. בקיץ 2005 חתם על חוזה בקבוצת סקרמנטו קינגס. בעונת 2005/2006 השתתף לראשונה בקריירה בפלייאוף ה-NBA, אך קבוצתו הודחה כבר בסיבוב הראשון. בסיום עונת 2007/2008 פרש מממשחק פעיל, בגין פציעות חוזרות בברכיו. בטורניר הכדורסל של אולימפיאדת סידני (2000) ייצג עבדור-רחים את נבחרת ארצות הברית, וזכה עמה במדליית הזהב. מדיה וקבצים בנושא שריף עבדור-רחים בוויקישיתוף פרופיל, באתר Basketball-Reference פרופיל, באתר Sports-Reference פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר ליגת ה-NBA ביוגרפיה באתר ליגת ה-NBA, בארכיון האינטרנט
שנטילי (פירושונים)

האם התכוונתם ל... שנטילי – עיר בצרפת באזור פיקארדי טירת שנטילי – טירה היסטורית בעיר שאנטילי קרם שנטילי – קרם קצפת בתוספת וניל תחרת שנטילי – תחרה האופיינית לאזור שנטילי פורצלן שנטילי – פורצלן מאזור שנטילי קודקס שנטילי – כתב יד מימי הביניים באזור שנטילי קרב שנטילי קרב שהתרחש בצפון וירג'יניה במלחמת האזרחים האמריקנית
רורי גלאגר

ויליאם רורי גלאגר (מבוטא גלאהר, באנגלית: William Rory Gallagher; ‏2 במרץ 1948 - 14 ביוני 1995) היה נגן בלוז רוק, רב נגן ומלחין ממוצא אירי. גלאגר נולד בבאלישנון, אירלנד וגדל בקורק. לבד מהיותו נגן גיטרה כשרוני קנה לו פרסום בעיקר בהופעותיו הכריזמטיות ובהתמסרותו לאמנות שבמוזיקה. אלבומיו של גלאגר נמכרו ברחבי העולם בכ-30 מיליון עותקים. גלאגר עבר השתלת כבד ב-1995, אך נפטר מסיבוכים שלה מאוחר יותר באותה שנה בלונדון, אנגליה. גלאגר נחשב מגדולי הנגנים וממוקם במקום ה-57 ברשימת 100 הגיטריסטים הגדולים בהיסטוריה של המגזין רולינג סטון משנת 2010. גלאגר נולד בבאלישנון לבית מוזיקלי - אביו, דניאל ניגן באקורדיון בלהקה מקומית כתחביב ואימו, מוניקה הייתה זמרת ושחקנית תיאטרון. רורי שניחן בכישרון מוזיקלי מגיל צעיר, קיבל מהוריו עידוד משמעותי וכן בגיל 9 את הגיטרה האקוסטית הראשונה שלו, עליה למד לנגן לבד. לאחר שזכה בתחרות כישרונות, בהיותו בן שתים עשרה בלבד, החל גלאגר להופיע עם הגיטרה האקוסטית שלו ועם גיטרה חשמלית אותה קנה בכספי הזכייה. אולם הגיטרה המשמעותית שהייתה המזוהה איתו ביותר היא 1961 פנדר סטראטוקסטר שקנה שלוש שנים אחר כך. גלאגר היה נשאר ער כל הלילה כדי להקשיב למוזיקה ברדיו, כשבתחילה משכה אותו מוזיקת הסקיפל ולאחר מכן פולק ובלוז. בעקבות זאת הוא החל להתנסות בנגינת פולק, בלוז ורוק, ולבסוף נמשך לנגינת אקוסטית של הסגנונות הללו. בחלוף שנותיו הבאות למד גלאגר לנגן על גיטרת סלייד, סגנון שפיתח ושיכלל לדרגת אמנות, מפוחית פה, סקסופון, מנדולינה, בנג'ו וסיטאר ברמות שונות של מומחיות. בהמשך, גלאגר ניסה צורות שונות של בלוז בעודו שואב השראה מאמנים שונים ובעיקר מאדי ווטרס. לאחר שהתנסה בנגינה עם מספר להקות ובעקבות עלייה בפופולריות של להקות קצב בשנות השישים, החליט גלאגר להקים להקה משלו - "טייסט". טעם הייתה פאוור טריו שניגנה בעיקר בלוז רוק ורית'ם אנד בלוז. הלהקה נוסדה עם עוד שני חברים של גלאגר מקורק, אך שנתיים אחר כך הם הוחלפו בנגנים מקצועיים יותר מבלפסט - מתופף (ג'ון וילסון) ובסיסט (ריצ'רד מק'ראקן) שליוו את גלאגר ששר וניגן על גיטרה. הלהקה הופיעה תכופות בבריטניה (כולל הופעה שזכתה לאהדה גורפת מצד הקהל בפסטיבל האי וייט) ואף באמריקה. היא הוציאה שני אלבומי אולפן ושני אלבומים מהופעותיה החיות עד שהתפרקה לבסוף ב-1970. לאחר התפרקות "טעם" ערך גלאגר כמה סיבובי הופעות תחת שמו. ניתן לומר כי שנות השבעים היו התקופה הפורה ביותר בכל הקריירה שלו, בתקופה זאת הוא הפיק עשרה אלבומי אולפן ושני אלבומים של הופעות חיות. כמו כן הוא נבחר לזמר השנה במגזין המוזיקה מלודי מייקר ב-1971, כשעקף אפילו את אריק קלפטון. ג'ימי הנדריקס נשאל בריאיון ב-1969 מיד לאחר פסטיבל וודסטוק: "אז ג'ימי, איך זה להיות נגן הגיטרה הטוב בעולם?" הנדריקס: "אני לא יודע, תשאלו את רורי גלאגר". מדיה וקבצים בנושא רורי גלאגר בוויקישיתוף אתר האינטרנט הרשמי של רורי גלאגר רורי גלאגר, ברשת החברתית פייסבוק רורי גלאגר, במסד הנתונים הקולנועיים IMDb (באנגלית) רורי גלאגר, באתר אפל מיוזיק (באנגלית) רורי גלאגר, באתר ספוטיפיי רורי גלאגר, באתר AllMusic (באנגלית) רורי גלאגר, באתר MusicBrainz (באנגלית) רורי גלאגר, באתר Yandex.Music (ברוסית) רורי גלאגר, באתר Discogs (באנגלית) רורי גלאגר, באתר Songkick (באנגלית) רורי גלאגר, באתר Genius רורי גלאגר, באתר בילבורד (באנגלית) מרב יודילוביץ', תשלח לי מעטפה עם יו-2, באתר ynet, 28 באוקטובר 2010 רורי גלאגר, באתר "Find a Grave" (באנגלית)
משרד האוצר (גרמניה)

משרד האוצר הפדרלי של גרמניה (בגרמנית: Das Bundesministerium der Finanzen, בראשי תיבות: BMF) הוא המשרד הממשלתי בגרמניה האחראי על מדיניות הכלכלית של גרמניה. הוקם לראשונה ב-1879 כלשכת האוצר הקיסרית של הקייזר. שר האוצר הנוכחי (מנובמבר 2021) הוא כריסטיאן לינדנר מהמפלגה הדמוקרטית-חופשית (FDP). המשרד אחראי לניהול תקציב המדינה והוא השר הממשלתי היחיד שביכולתו להטיל וטו על החלטת ממשלה במידה וזו עלולה להביא להוצאות כספים מיותרות ובזבוז כספי ציבור שלא לצורך. כשהוקמה לשכת האוצר הקיסרית (Reichsschatzamt) ב-1879 עמד בראשה תת-מזכיר המדינה שהוא ביצע את הוראות מזכיר המדינה. ב-1919 משרד האוצר הגרמני הפך למשרד אוצר פדרלי ונקרא בשם משרד האוצר הקיסרי (Reichsministerium der Finanzen), או משרד האוצר של הרייך שהיה שמו בתקופה הנאצית. ב-1949 פוצל המשרד למשרד האוצר של גרמניה המערבית, בשם משרד האוצר הפדרלי (Bundesministerium der Finanzen) ומשרד האוצר של גרמניה המזרחית, אלה אוחדו מחדש ב-1990 עם איחודה של גרמניה מחדש. ב-1999 משרד האוצר הגרמני עבר לברלין והתמקם בבית דטלף-רובדר. הבניין נבנה בתקופת גרמניה הנאצית והיה בניין מיניסטריון האווירייה בברלין, מרכז המטה האווירי של גרמניה (לופטוואפה). כשנפתח המבנה עצמו הוא היה בניין המשרדים הגדול בעולם בתקופתו. הבניין מעוצב בסגנון פשיסטי ושמרני יחסית, והיה ממוקם בקריית הממשלה של גרמניה הנאצית, בסמוך למטה של אדולף היטלר. צמוד למבנה ניצב מטה הגסטפו בנוסף. על קיר המבנה מופיע ציור קיר קומוניסטי מתקופת מזרח גרמניה המתאר בעל ואישה, פועלים, בנאים וצועדים. משרד האוצר אחראי על כל היבטי מדיניות המס וההכנסות בגרמניה וממלא תפקיד משמעותי במדיניות האיחוד האירופי. נכון לשנת 2020, המשרד מאורגן במחלקות הבאות: מחלקה E - מדיניות אירופית מחלקה L - מחלקת ניהול מחלקה Z - המחלקה המרכזית מחלקה 1 - סוגיות של מדיניות כלכלית; המדיניות הפיננסית והמוניטרית הבין־לאומית מחלקה 2 - תקציב פדרלי (אחראית על הכנת תקציב המדינה) מחלקה 3 - מכס, מע"מ, חובות Excise מחלקה 4 - מחלקת מס - מסים ישירים מחלקה 5 - יחסים פיננסיים פדרליים, חוקי המדינה ועניינים משפטיים מחלקה 6 - טכנולוגיית מידע; עבור מינהל הכספים הפדרלי מחלקה 7 - מדיניות השוק הפיננסי מחלקה 8 - הפרטות, אחזקות ונדל"ן פדרלי שלוש ועדות ייעוץ עצמאיות תומכות בעבודה של משרד האוצר הפדרלי עם המומחיות שלהן: הוועדה המייעצת המדעית - תומכת בעבודת המשרד באמצעות דעות מדעיות ודעות בנושאי מדיניות פיננסית. ועדת FinTechCouncil - מייעצת בנושאי דיגיטציה בשוק הפיננסי, בינה מלאכותית ובלוקצ'יין. הוועדה המייעצת למימון בר־קיימא - מייעצת לממשלה הפדרלית על פיתוח ויישום של אסטרטגיית מימון בר־קיימא שלה. למשרד האוצר יש, בין היתר, פיקוח משפטי וטכני על הרשויות הפדרליות הבאות: הרשות הפיקוחית הפיננסית הפדרלית (BaFin) הסוכנות הפדרלית לייצוב שוק פיננסי (FMSA) המכון הפדרלי למשימות נדל"ן (BImA) המכון הפדרלי לפעילויות מיוחדות הקשורות להתאגדות (BvS) המשרד הפדרלי המרכזי למיסוי (BZSt) המרכז הפדרלי לטכנולוגיה מידע (ITZ Bund) מנהל המכס הכללי (GZD) בניין משרד האוצר עד 1949 בוילהלמפלאץ בברלין הכניסה למטה משרד האוצר הפדרלי של גרמניה המערבית, בבון בניין משרד האוצר הפדרלי של גרמניה מאז 1999 מדיה וקבצים בנושא משרד האוצר בוויקישיתוף אתר האינטרנט הרשמי של משרד האוצר משרד האוצר, ברשת החברתית אקס (טוויטר) משרד האוצר, ברשת החברתית אינסטגרם משרד האוצר, ברשת החברתית LinkedIn משרד האוצר, סרטונים בערוץ היוטיוב
רמירו הראשון, מלך אראגון

רָמִירוֹ הראשון (1000 לערך-1063) היה המלך הראשון של אראגון (1035–1069). רמירו היה בנו הלא-חוקי של סנצ'ו השלישי, מלך נווארה, כשמת אביו קיבל את תואר רוזן אראגון. רמירו ערער על סמכותו של אחיו הצעיר גרסיה סנצ'ס השלישי, שקיבל את השלטון בנווארה מאחר שהיה בן חוקי לאביו. עד מהרה (1043) התעמתו בקרב טפאיה (Tafalla). רמירו נחל תבוסה, אך בכל זאת התנער משלטונו של אחיו והמליך עצמו למלך אראגון. ב-1044 עם מות גיסו נוספו לתחום שלטונו האזורים סובררבה (Sobrarbe) וריברגוסה (Ribargoza). רמירו נהרג ב-1063, במהלך קרב גראוס ויורשו היה סנצ'ו הראשון, בנו מאשתו חיסברגה. מדיה וקבצים בנושא רמירו הראשון, מלך אראגון בוויקישיתוף רמירו הראשון, מלך אראגון, באתר אנציקלופדיה בריטניקה (באנגלית)
לוקומוטיב מוסקבה (כדורגל חופים)

מועדון הכדורגל חופים לוקומוטיב מוסקבה (ברוסית: Пляжный Футбольный клуб Локомотив Москва) הוא מועדון כדורגל חופים רוסי שהוקם בשנת 2010 ונחשב לאחד המועדונים המועטים והמוצלחים ביותר ברוסיה. המועדון זכה בחמש אליפויות ושלוש פעמים במונדיאליטו דה קלאב (אליפות העולם לקבוצות). סגל למונדיאליטו דה קלאב 2019 מאמן: רוסיה איליה לאונוב רומניה מאצ'י אוקראינה איגור בורשוק ברזיל דניאל לימה אוקראינה ויטלי סידורנקו פורטוגל מאדג'ר פורטוגל נונו בלשיור ברזיל ברונו שאבייר שווייץ דיאן סטנקוביץ' ברזיל נליטו רוסיה מקסים צ'וזקוב יפן אוזו מוריירה פורטוגל בה מרטינס רוסיה בוריס ניקונורוב ברזיל לוקאו ברזיל קטרינו ברזיל תאנגר ברזיל ג'ורדן אוליביירה ברזיל בנג'מין ג'וניור אליפות רוסיה בכדורגל חופים (5): 2010, 2011, 2012, 2017, 2020 גביע רוסיה בכדורגל חופים (4): 2011, 2012, 2013, 2016 הסופרקאפ הרוסי בכדורגל חופים (1): 2011 גביע אירופה לאלופות בכדורגל חופים (1): 2013 גביע האתגר האירופי בכדורגל חופים (1): 2019 גביע העולם למועדונים בכדורגל חופים (3): 2012, 2017, 2021 גביע המחזיקות האירופי (1): 2013 מדיה וקבצים בנושא לוקומוטיב מוסקבה בוויקישיתוף אתר האינטרנט הרשמי של לוקומוטיב מוסקבה ערך זה הוא קצרמר בנושא ספורט ברוסיה. אתם מוזמנים לתרום לוויקיפדיה ולהרחיב אותו.
Bourne Shell

Bourne Shell (מעטפת הפקודה של בורן) היא מעטפת הפקודה של יוניקס. נודעה גם כ־sh, כשם התוכנית שהריצה אותה. היא נכתבה בידי סטפן בורן ממעבדות בל של AT&T ונכללה בגרסאות יוניקס החל מגרסה 7 שיצאה בשנת 1979. התוכנית הפכה לסטנדרט דה-פקטו לכתיבת קובצי אצווה בסביבת יוניקס. נכתבו מספר תוכניות שהשתמשו בתחביר שלה וסיפקו סביבת עבודה נוחה יותר וגם תחביר מתקדם יותר, בהן Korn Shell‏ (ksh), ובאש. באש C Shell ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
טירת שנטילי

טירת שנטילי (בצרפתית: Château de Chantilly) היא טירה (שאטו) היסטורית הממוקמת בעיר שנטילי שבאזור פיקרדי בצרפת. בטירה שני מבניים העיקריים - מבנה הטירה המרכזי (Grand Château) שנהרס במהלך המהפכה הצרפתית ונבנה מחדש בשנות ה-70 של המאה ה-19, והמבנה הקטן (Petit Château) שנבנה בשנת 1560. כיום המבנה נמצא בבעלות המכון של צרפת ופועל במבנה מוזיאון קונדה. מבנה האחוזה הראשון באתר הוקם בין השנים 1528–1531 על ידי האדריכל פייר שאמביג'ה (Pierre Chambiges) עבור בית מונמורנסי (אשר אזור הטירה היה בבעלותו מאז שנת 1484). זמן קצר לאחר מכן נבנתה הטירה הקטנה, בשנת 1560, ככל הנראה על ידי ז'אן בולאן. בשנת 1632, לאחר מותו של אנרי השני דה מונמורנסי, עברה האחוזה לידי לואי השני, נסיך דה קונדה. מבנה הטירה נהרס במהלך המהפכה הצרפתית. שטח הטירה הוחרם על ידי משפחת דוכס אורליאן בשנת 1853 ונשאר בידה עד שנת 1872. בין השנים 1875–1881 נבנה מבנה הטירה מחדש על ידי אנרי ד'אורליאן, דוכס אומייל על ידי האדריכל הונורה דומה (Honore Daumet). הדוכס הוריש את הטירה, במותו למכון של צרפת . סביב הטירה גנים נרחבים שתוכננו על ידי אדריכל הגנים הצרפתי אנדרה לה נוטרה. בגנים נמצא ההמו דה שאנטילי - כפר דמה כפרי שהיווה השראה לכפר המלכה שנבנה עבור מארי אנטואנט בגני ורסאי. בשנת 1985 צולם בטירה הסרט "רצח בעיניים" מסדרת סרטי ג'יימס בונד. בסרט זה שימשה הטירה כביתו של הנבל מקס זורין. ב-30 וב-31 ביולי 1994 נערכו בטירה שתי הופעות של להקת פינק פלוייד. בראשית המאה ה-21 שוקמה הטירה בעלות של 70 מיליון אירו. הטירה והשטח הסובב אותה הופיעו במשחק המחשב Battlefiled 1 שמתרחש במלחמת העולם הראשונה. בשנת 2020 צולם הווידאו קליפ של הגרסה המחודשת לשיר "Just Show Me How to Love You" של שרה ברייטמן, בטירת שנטילי. כיום פועל בטירה מוזיאון קונדה לאמנות המציג את אחד האוספים הגדולים ביותר בצרפת. בין היתר מוצגות במוזיאון היצירות הבאות: "סתיו" של בוטיצ'לי, "דיוקנה של סימונטה וספוצ'י" של פיירו די קוזימו, "שלוש הגרציות" ו-"המדונה של לורטו" של רפאל, "דיוקנו של מולייר" מעשה ידי פייר מיניאר וכן יצירות של פרה אנג'ליקו, ז'אן-בטיסט קאמי קורו, פיליפינו ליפי, הנס ממלינג, פרנסואה לואה וז'אן קלואה, פאולו ורונזה, בארוצ'י, אניבלה קראצ'י, דומניקינו, סלבטור רוסה, ניקולא פוסן, פיליפ דה שאמפן, אנתוני ואן דייק, גווידו רני, ז'אן-בטיסט גרוז', ג'שואה ריינולדס, ז'אן-אוגוסט-דומיניק אנגר, תאודור ז'ריקו ואז'ן דלקרואה. בספריית המוזיאון למעלה מ-1,300 ספרים ו-12,500 כתבי יד, ובהם תנ"ך גוטנברג. בין כתבי היד 200 כתבי יד מימי הביניים ובהם השעות העשירות מאד של דוכס ברי. אולם בטירה הקפלה של נסיכי קונדה תיאור חודש אוגוסט מתוך כתב היד הביניימי השעות העשירות מאד של דוכס ברי מעשה ידי האחים לימברג. כתב היד מוצג במוזיאון קונדה שבטירת שנטילי. מבנה הטירה המרכזי מדיה וקבצים בנושא טירת שנטילי בוויקישיתוף אתר האינטרנט הרשמי של טירת שנטילי תצלומי הטירה כתבה על הטירה באתר פרנקופילים אנונימיים בצרפתית מבטאים "שאטו דה שאנְטִיאִי" - ʃɑ.to də ʃɑ̃.ti.ji Watch the Beautiful Video for "Just Show Me How to Love You", Sarah Brightman (באנגלית אמריקאית)
A Dramatic Turn of Events

A Dramatic Turn of Events (בתרגום חופשי: "מפנה דרמטי באירועים") הוא אלבום האולפן האחד עשר של להקת הפרוגרסיב מטאל דרים ת'יאטר, שיצא לאור ב-13 בספטמבר 2011. זהו האלבום הראשון של הלהקה בו משתתף המתופף מייק מנג'יני וזאת לאחר עזיבתו של המתופף הקודם ומייסד הלהקה, מייק פורטנוי, בספטמבר 2010. האלבום נכתב, הוקלט ונערך בין ינואר ליוני 2011 באולפני Cove City Sound בלונג איילנד, ניו יורק. הוא הופק על ידי ג'ון פטרוצ'י ועבר מיקסינג בידי אנדי וואלאס. הסינגל הראשון של האלבום, "On the Backs of Angels", יצא לאור ביוטיוב ב-29 ביוני 2011. מידע על האלבום A Dramatic Turn of Events באתר MusicBrainz מידע על האלבום A Dramatic Turn of Events באתר AllMusic האלבום A Dramatic Turn of Events באתר Discogs האלבום A Dramatic Turn of Events באתר ספוטיפיי האלבום A Dramatic Turn of Events באתר Last.fm האלבום A Dramatic Turn of Events באתר יוטיוב עמוד האלבום באתר הרשמי של הלהקה ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
נבחרת רוסיה בכדורגל חופים

נבחרת רוסיה בכדורגל חופים מייצגת את רוסיה בתחרויות בינלאומיות בכדורגל חופים ונשלטת על ידי התאחדות הכדורגל הרוסית. נבחרת רוסיה זכתה שלוש פעמים בגביע העולם בכדורגל חופים (2011, 2013, 2021) ונחשבת לאחת מנבחרות כדורגל חופים החזקות בעולם. הנבחרת התמודדה לראשונה ב-2007 באליפות אירופה בכדורגל חופים וכבר בהופעת הבכורה העפילה לגמר הטורניר, מה שהעניק לה זכות העפלה אוטומטית לגביע העולם בכדורגל חופים. בגביע העולם עצמו היא סיימה במקום השלישי בבית ובמקום התשיעי הכולל. בשנת 2008 נבחרת רוסיה שוב העפילה לגמר אליפות אירופה בכדורגל חופים (EBSL), ובאליפות העולם התקדמה למקום השישי. בנוסף, רוסיה גם קיבלה את פרס המשחק ההוגן. בשנת 2010, בגביע אירופה, נבחרת רוסיה גברה בגמר האליפות על פורטוגל בתוצאה 6-4, ובפעם הראשונה בהיסטוריה שלה, זכתה בגביע אירופה. ב-2011 שוב זכתה באליפות אירופה, הפעם על שווייץ וב-11 בספטמבר 2011 העפילה למשחק הגמר מול נבחרת ברזיל (אחרי ניצחון 8-4 על ספרד), היא ניצחה בתוצאה 12-8 ובפעם הראשונה בתולדותיה הפכה לאלופת העולם. את הניצחון היא הקדישה לשחקני לוקומוטיב ירוסלבל שנספו בהתרסקות טיסת RA-42434. ב-2012 הנבחרת זכתה בגביע אירופה, אחרי ניצחון 4-2 בגמר על פורטוגל, בגמר שהתקיים במוסקבה. ב-2011 וב-2013 זכתה בגביע העולם בכדורגל חופים. ב-2017 שוב זכתה באליפות אירופה, לאחר שגברה על פורטוגל בגמר בתוצאה 3-1. בגביע העולם בכדורגל חופים, שנערך בנובמבר 2019, הודחה מחצי גמר הטורניר על ידי איטליה. בקיץ 2021 גביע העולם נערך בלוז'ניקי, מוסקבה, בה הנבחרת זכתה בפעם השלישית בתולדותיה, אחרי שגברה על יפן בגמר. אליפות עולם זכייה: 2011, 2013, 2021 סגנות: 2015 פרס Fair Play‏ — 2008, 2009, 2013 אליפות אירופה בכדורגל חופים זכייה: 2009, 2011, 2013, 2014, 2017 סגנות: 2012, 2019 מקום שלישי: 2007, 2008, 2010, 2015, 2016 גביע אירופה זכייה: 2010, 2012 סגנות: 2005, 2018 מקום שלישי: 2014, 2016 הגביע הביניבשתי זכייה: 2011, 2012, 2015, 2021 סגנות: 2013, 2014 מקום שלישי: 2016 המשחקים האירופיים זכייה: 2015 מונדיאליטו מקום שלישי: 2017 אתר האינטרנט הרשמי של נבחרת רוסיה בכדורגל חופים רוסיה מחזיקת גביע העולם בכדורגל חופים, באתר ערוץ הספורט, 29 בספטמבר 2013 "Пляжники" России стали чемпионами Межконтинентального кубка
שנטילי

שנטילי (בצרפתית: Chantilly, השם נהגה בצרפתית: "שאנטי-יִי") היא עיירה בצפון צרפת המהווה חלק ממחוז אואז, בחבל או-דה-פראנס. העיירה ממוקמת 38.4 ק"מ צפונית מזרחית לפריז בירת צרפת. בעיירה מתגוררים 10,902 תושבים, ובשטח העיר רבתי מתגוררים 36,474 תושבים (נכון לשנת 1999). בעיירה ממוקמת טירת שנטילי על גניה הנרחבים - טירה שהייתה טירת של נסיכי בית קונדה ממשפחת המלוכה הצרפתית. כיום ממוקם בטירה מוזיאון קונדה - אחד ממוזיאוני האמנות הגדולים בצרפת. על שמה של העיירה נקרא קרם שנטילי. ראשיתה של העיירה בכפר קטן שנבנה על הדרך המובילה לטירת שנטילי לאחר שהדרך הוקמה על ידי לואי השני דה בורבון, נסיך דה קונדה בשנת 1673. בנו, אנרי ז'ול דה בורבון קונדה הקים בכפר את כנסיית נוטרה דאם בשנת 1692. תושבי הכפר הראשונים היו עובדי בתי המלאכה אשר נתנו שירותים לטירה, ומשרתי הטירה. נכדו של לואי השני, לואי הנרי, דוכס בורבון נחשב למייסד העיר, ותכנן את רחובותיה הראשונים. לאחר הקמת עוברות טירת שנטילי בשנת 1721 נבנו בכפר בתים עבור שומרי הטירה בין השנים 1730 - 1733. במחצית השנייה של המאה ה-18 החלה להתפתח בכפר תעשיית ייצור התחרה, אשר לימים זכתה לשם תחרת שנטילי. כיום עיקר כלכלת העיירה מתבססת על התיירות. בלגיה ווטרמאל-בויטספורט, בלגיה גרמניה אוברלינגן, גרמניה בריטניה אפסום ואוול, בריטניה תחרת שנטילי אתר האינטרנט הרשמי של שנטילי (בצרפתית) גלריית תמונות שנטילי, באתר אנציקלופדיה בריטניקה (באנגלית)
סיל (פירושונים)

האם התכוונתם ל... סיל – מחדר פלוטוני סיל (זמר) – זמר בריטי בובי סיל – ממייסדי הפנתרים השחורים ג'ודי סיל – זמרת אמריקנית כפר סיל – יישוב בדרום לבנון הקרב על כפר סיל – קרב במבצע שלום הגליל סל שיל